**ATBILDE UZ IEINTERESĒTĀ PIEGĀDĀTĀJA JAUTĀJUMU**

iepirkumā PNP2018/8

“Jumta pārbūve dzīvojamai mājai “Lāčplēši” Priekules novada Bunkas pagastā”

10.04.2018

Priekules novada pašvaldības iepirkumu komisija informē, ka ir saņemts ieinteresētā piegādātāja jautājums iepirkumā PNP2018/8 “Jumta pārbūve dzīvojamai mājai “Lāčplēši” Priekules novada Bunkas pagastā”.

**Jautājums:**

*Projektā paredzēta difūzijas plēves ieklāšana, bet tāmē šādu pozīciju neatrodam. Izpildot darbus būs nepieciešama šī plēve? Ja ir nepieciešama, tad vai mums viņa pašiem ir jāparedz aprēķinot piedāvājuma tāmi, vai veiksiet labojums darbu apjomos?*

**Atbilde:**

Atbilstoši iepirkuma nolikuma 7.2.punktam, kas nosaka, ka “*tehniskajās specifikācijās nedrīkst iekļaut papildus izmaksu pozīcijas, nedrīkst tās apvienot; ja papildus izmaksu pozīcijas nepieciešamas projekta realizācijai, to veikšanai nepieciešamie izdevumi iekļaujami jau tehniskajās specifikācijās nosauktajās pozīcijās*”, izmaksas par darbiem un/vai materiāliem, kas nepieciešami projekta realizācijai, bet nav iekļauti tehniskajā specifikācijā uzskaitīto darbu un materiālu sarakstā, iekļaujamas kādā no nosauktajām specifikācijas pozīcijām; šajā gadījumā specifikācijas pozīcijā 3.3.7. “Palīgmateriāls”. Labojumi darbu apjomos veikti netiks.

Priekules novada pašvaldības

iepirkumu komisijas priekšsēdētāja vietniece I.Sokolovska